אני גרה מול המים 
אני גרה מול המים; בין שדות ובין חול; מעלי השמיים; וממול ים כחול; לפעמים אתה חי פה; לפעמים אתה מת; לפעמים הדמיון פה ; כבר נראה כמו אמת; יש לילות של ירח; במזרח הזה; יש ימים שצורח; הכאב בחזה; אני גרה מול המים; והאופק רחוק; וגבוהים השמיים; והים הוא עמוק; יש ליופי פה טעם; של עקבות מלחמה; פה גדלים עשבי זעם; בין פרחי נחמה; כאן יודעות השפתיים; לחייך לזמן; כאן בוכות העיניים; כבר שנים מעצמן; אני גרה מול המים; ונופים משכבר; מספרים לי בינתיים; איך הפכו לעפר; כאן תמצא בכל אבן; גם שרידי חלומות; כאן נושאים את הסבל; בתוך סל השמחות; כאן שותים את הצער ; בגביעי אהבה; כאן שרים שירי סער; בין תפילות אשכבה; 